Morné het aan die begin van hierdie jaar vir Sol-Tech se elektrisiën-kursus ingeskryf, met sy pa wat vir die studiekostes sou sorg. Die bedrag was egter groter as wat die begroting toegelaat het en Morné het by Helpende Hand vir ŉ studielening aansoek gedoen. Kort voor lank kon hy agter die draaibanke inskuif, want die Virseker Trust het vir hom ŉ rentevrye studielening toegestaan.
Wanneer sy klasse by Sol-Tech drieuur of vieruur die middag klaar maak, draf hy nog saans klas om sy N3 te voltooi of leer vir die meulmaker-teorietoetse.
Morné is nog nie ŉ dag spyt dat hy besluit het om ŉ ambag te leer nie, al kon hy dit nie bekostig nie. “Doen nou aansoek vir ŉ studielening van die Virseker Trust, hulle sal jou met jou studieskostes kan help sodat jy iets in die lewe kan bereik,” is sy raad.